ไทยพบผู้ติดเชื้อ “โควิด” เพิ่ม 3 ราย กลับจากสิงคโปร์-อินเดีย ดันยอดป่วยสะสม 3,359 คน
"ศบค." เผยไทยพบผู้ติดเชื้อ “โควิด” เพิ่ม 3 ราย กลับจากสิงคโปร์-อินเดีย ดันยอดป่วยสะสม 3,359 คน 
"ศบค." เผยไทยพบผู้ติดเชื้อ “โควิด” เพิ่ม 3 ราย กลับจากสิงคโปร์-อินเดีย ดันยอดป่วยสะสม 3,359 คน
13 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันนี้ (13 ส.ค.63) ว่า พบผู้ป่วยยืนยันติดเชื้อรายใหม่ 3 ราย เป็นผู้ที่เดินทางกลับจากสิงคโปร์ 1 ราย อินเดีย 2 ราย และพักอยู่ใน State Quarantine
ทั้งนี้ ยอดผู้ป่วยยืนยันสะสมล่าสุดอยู่ที่ 3,359 ราย เป็นผู้ป่วยในประเทศ 2,444 ราย และผู้ป่วยที่พบใน State Quarantine จำนวน 422 ราย และมีผู้ป่วยรักษาหายแล้ว 3,169 ราย ส่วนผู้ป่วยที่ยังรักษาตัวอยู่ในโรงพยาบาล 132 ราย ขณะที่ไม่มีผู้เสียชีวิตเพิ่ม โดยยอดผู้เสียชีวิตสะสมอยู่ที่ 58 ราย
สำหรับรายละเอียดของผู้ป่วยรายใหม่ 3 รายนั้น ผู้ที่มาจากสิงคโปร์ เป็นชายไทย อายุ 53 ปี อาชีพรับจ้างงานก่อสร้าง เดินทางมาถึงไทยเมื่อวันที่ 7 ส.ค. เข้าพัก State Quarantine แห่งหนึ่งในจังหวัดชลบุรี  และตรวจหาเชื้อวันที่ 11 ส.ค. ผลตรวจพบเชื้อแต่ไม่แสดงอาการ
ส่วนผู้ที่กลับจากอินเดีย 2 ราย เป็นหญิงไทย อายุ 30 ปี อาชีพพนักงานนวด เดินทางมาถึงไทยเมื่อวันที่ 8 ส.ค. เข้าพัก State Quarantine ใน กทม. และตรวจหาเชื้อวันที่ 11 ส.ค. ผลตรวจพบเชื้อ โดยหญิงรายแรกมีอาการมีน้ำมูก และจมูกไม่ได้กลิ่น ส่วนอีกรายมีอาการไอและปวดกล้ามเนื้อ